**Chanda Deepak Kochhar** (s. 17. marraskuuta 1961) on intialainen pankkiiri. Hän on toiminut pörssinoteeratun intialaisen ICICI Bank -pankkikonsernin toimitusjohtajana vuodesta 2009 lähtien.

Hänen toimintavuosiensa aikana Intian suurin yksityinen pankkikonserni on kasvanut tuntuvasti. ICICI Bankilla oli vuonna 2017 yli 4 800 toimipistettä ja lähes 14 000 pankkiautomaattia. Konsernin palveluksessa oli noin 108 000 työntekijää. 

Kochharin aktiivisuus ICICI-pankin vähittäislainanannon ja intialaisen talouselämän kehittämisessä on saanut laajaa tunnustusta. Hän on useasti esiintynyt kansainvälisissä tiedostusvälineissä ja talousalan kokouksissa intialaisen rahoitusmaailman edustajana. Hän on saanut työstään monia tunnustuksia. Hän on toiminut useissa taloussektorin johtotehtävissä Intiassa ja toimii esimerkiksi maailman suurimpien rahoitusalan organisaatioiden johtajia ja johtavia virkamiehiä vuosittain yhteen kokoavan International Monetary Conferencen puheenjohtajana.

Yhdysvaltalainen talousjulkaisu Forbes luokitteli Kochharin vuoden 2017 maailman vaikutusvaltaisimpien naisten listallaan sijalle 32. Talousjulkaisu Fortune sijoitti hänet talouselämän kansainvälisten (ei-yhdysvaltalaisten) naisvaikuttajien 5. sijalle maailmassa samana vuonna. Hän on ollut molemmilla vaikuttajalistoilla ainakin viisi vuotta peräkkäin.

Kochhar suoritti kandidaattitutkinnon (B.A./B.Sc.) Jai Hind Collegessa ja ylemmän korkeakoulututkinnon (M.A.) Mumbain yliopistossa (Jamnalal Bajaj Institute of Management Studies). Hän on naimisissa liikemies Deepak Kochharin kanssa, heillä on kaksi lasta. 

Hänen puolisonsa Deepak Kochharin liiketoiminta Videocon-yhtymän kanssa on Intian viranomaisten tutkittavana. Videocon on ICICI Bankin suuri laina-asiakas, jolloin keskusteluun on noussut myös toimitusjohtaja Chanda Kochharin mahdolliset eturistiriidat Videoconin laina-asioista päätettäessä. Maaliskuun 2018 lopussa pankin hallitus antoi tukensa Chanda Kochharille. Kuitenkin esimerkiksi Bloombergin huhtikuussa 2018 julkaisemassa mielipiteessä kysyttiin, kuinka pitkään pankin tuki menestyksekkäälle toimitusjohtajalleen jatkuu.

Lähteet
-------

1. 1 2 3  Chanda Kochhar. CEO-Managing director, ICICI Bank (The World's 100 Most Powerful Women, 2017 ranking)  2017. Forbes, forbes.com. Viitattu 19.4.2018. (englanniksi)
2. 1 2 3  Arkistoitu kopio5. Chanda Kochhar (Most Powerful Women in business outside the U.S. 2017 lista)  2017. Fortune, fortune.com.  Arkistoitu 22.3.2018. Viitattu 19.4.2018. (englanniksi)
3. 1 2 3 4 5  [ Executive Profile: Chanda Deepak Kochhar.
Chief Executive Officer, MD & Executive Director, ICICI Bank Limited] bloomberg.com. Viitattu 19.4.2018. (englanniksi)
4. 1 2  Arkistoitu kopioPeople: ICICI Bank Ltd (IBN) - Kochhar, Chanda Reuters, reuters.com.  Arkistoitu 20.4.2018. Viitattu 19.4.2018. (englanniksi)
5. ↑  Company Overview of ICICI Bank Limited bloomberg.com. Viitattu 19.4.2018. (englanniksi)
6. ↑  The World's 100 Most Powerful Women (Maailman 100 vaikutusvaltaisinta naista)  2017. Forbes, forbes.com. Viitattu 19.4.2018. (englanniksi)
7. ↑  MWP International (Most Powerful Women in business outside the U.S. 2017 list)  2017. Fortune, fortune.com. Viitattu 19.4.2018. (englanniksi)
8. ↑  ICICI Bank board said to be divided over CEO Chanda Kochhar’s future  9.4.2018. livemint.com. Viitattu 19.4.2018. (englanniksi)
9. ↑  Andy Mukherjee: Opinion: ICICI's CEO Love Must Have a Limit  13.4.2018. livemint.com. Viitattu 19.4.2018. (englanniksi)

Aiheesta muualla
----------------

* Kuvia tai muita tiedostoja aiheesta **Chanda Kochhar** Wikimedia Commonsissa

* Bloomberg Interviewed Chanda Kochhar On Indian Economy, Banking And Bad Debt (Davos, 2018) (englanniksi) (youtube.com)
* Why India's Economy Is Outperforming China's Economy - Bloomberg Discussion (2015) (englanniksi) (youtube.com)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Chanda Kochhar  –  Muun muassa syntymäpvm ja -paikka enwikistä